Job+l+Indkøb+l+Indkøber

Oprettet {$creationday}/{$creationmonth} {$creationyear}, sidst opdateret {$revisionday}/{$revisionmonth} {$revisionyear}
 * Info > Jobbørs > Indkøber**

=Om=

På koordineringsmødet mandag d. 30. januar meddelte indkøbsgruppen, at de har mistet mange gamle erfarne medlemmer på det senest, og at de derfor har hårdt brug for nye indkøbere. Det vil vi rigtig gerne bede om hjælp til at finde fra hele fødevarefællesskabet. De har i forbindelse med den ekstra indsats for at finde nye indkøbere ændret procedure for at komme med i gruppen.

Hvis man vil være med i indkøbsgruppen, skal man blot...
 * 1) skrive sig på indkøbernes vagtplan som lærling i kolonnen for lærlinge.
 * 2) I kolonnen ved siden af skal man skrive sine kontaktoplysninger (email og gerne telefon)

Man bliver kontaktet af den indkøber, som man skal læres op af, så der kan aftales tid og sted at mødes og lave indkøbene. Det er selvfølgelig helt fint at prøve det af og sige fra, hvis det alligevel ikke er noget for én.

Vi leder efter medlemmer, som brænder for KBHFF, og som gerne vil tage en tjans, der kræver lidt mere end 3 timer om måneden. Man køber ind torsdag (nogle gange i weekenden). Det tager ca. 3 timer at lave ugens indkøb, og man gør det altid sammen med en anden indkøber og evt. med en lærling. I dagene efter indkøbet skal man tjekke mail, da der næsten altid vil komme ændringer til bestillingerne. Man skal altid lave to indkøb i træk (altså to torsdage efter hinanden). Der vil så gå 4-8 uger, før man skal købe ind igen, afhængig af hvor mange indkøbere der er. Det er en fordel for indkøbsgruppen og for indkøbene, at man deltager ved indkøbsgruppens månedlige møder, men der er slækket på det krav for forhåbentligt at få flere til at melde sig.

Kontakt
Find en indkøber på indkøbernes vagtplan, find så indkøberens kontaktoplysninger på indkøbsgruppens medlemsoversigt og tag direkte kontakt.